**Tilskudd til tiltak i beiteområder 2020**

****Tilskudd til tiltak i beiteområder skal legge til rette for best mulig utnyttelse av beite i utmark, redusere tap av dyr på utmarksbeite og fremme fellestiltak i beiteområdene.

Fylkesmannen har tidligere hatt ansvaret for denne ordninga, men ordninga er fra og med 2020 overført til kommunene som en del av regionreformen.

**Retningslinjer for søknad om tilskudd til tiltak i beiteområder 2020**

**Søknadsfrist: 15. mars**

**Søknad sendes inn elektronisk via Altinn**[**Tilskudd til tiltak i beiteområder på altinn.no**](https://www.altinn.no/skjemaoversikt/landbruksdirektoratet/tilskudd-til-tiltak-i-beiteomrader/)

**Hvem kan søke**

Tilskudd gis til beitelag.

**Det kan gis tilskudd til**

* Faste installasjoner og utstyr knyttet til beitebruk i utmark (inntil 50% av godkjent kostnadsoverslag). Eksempel på tiltak; sperregjerder, utmarksgjerder, sankeanlegg, saltsteinautomater, ferister, bruer.
* Elektronisk overvåkingsutstyr (inntil 50% av godkjent kostnadsoverslag)
* Planleggings- og tilretteleggingsprosjekter som plan for utmarksbeite, vegetasjonskartlegging, beredskapsplaner (inntil 50% av godkjent kostnadsoverslag)
* Fellestiltak vil bli prioritert.

**Krav til søknad**

* Planlagt tiltak skal beskrives godt med informasjon om type materiell som skal brukes, mål og dimensjoner, antall timer egeninnsats, om det skal benyttes maskiner eller spesielt utstyr.
* Detaljert kostnadsoverslag og finansieringsplan må foreligge.
* Avtaler med grunneiers tillatelse eller fra andre som har rettigheter i det aktuelle beiteområdet for 10 år fra søknadsåret skal legges ved søknaden.
* Uttalelse fra berørt reinbeitedistrikt der tiltak er planlagt i reinbeiteområde skal ligge ved søknaden.
* Kart som viser stedet der tiltaket planlegges. Kartet skal vise gårds- og bruksnummer på berørte eiendommer.

Tilskuddsordningen forvaltes etter Forskrift om tilskudd til tiltak i beiteområder (FOR-2013-02-04-206), Landbruksdirektoratets rundskriv 2019-45 og kommunens prioriteringer.

Ved spørsmål om ordninga kontakt Marianne Hoff, 75682006,   
e-post:  [**marianne.hoff@saltdal.kommune.no**](mailto:marianne.hoff@saltdal.kommune.no)